Forsvaret er kjent med at de fleste veterankontaktene i kommunene har denne oppgaven i tillegg til flere oppgaver som skal gjøres. Forsvaret ønsker derfor å tilrettelegge for at oppgaven føles meningsfull både for veterankontakten og veteranene som mottar bistand. Enkelte kommuner vil oppleve mer pågang fra veteraner og/eller pårørende enn andre.
Det er nærliggende å tro at mengdetrening og en god oversikt over det kommunale tjenestetilbudet vil hjelpe veterankontakten til å oppleve oppgaven som givende og at man utgjør en forskjell for veteranen.